
LĒMUMS
Tukumā 

2026. gada 29. oktobrī						Nr. TND/1-1.1/26/573 
(prot. Nr. 11, 67. §)

Par pašvaldības nekustamā īpašuma – nedzīvojamās telpas Rīgas ielā 27-1A, Tukumā, Tukuma novadā, atsavināšanu un izsoles noteikumu apstiprināšanu

Tukuma novada pašvaldībai (turpmāk – Pašvaldība) piederošais nekustamais īpašums – nedzīvojamā telpa Rīgas ielā 27-1A, Tukumā, Tukuma novadā, kadastra numurs 9001 900 4220 (turpmāk – Nekustamais īpašums), reģistrēts Zemgales rajona tiesas Tukuma pilsētas zemesgrāmatas nodalījumā Nr. 941 1A un sastāv no:
· mākslinieka darbnīcas Nr. 1A ar platību 35,4 m2 ,
· kopīpašuma 354/2265 domājamā daļa no būves ar kadastra apzīmējumu 9001 004 0669 001,
· kopīpašuma 354/2265 domājamā daļa no būves ar kadastra apzīmējumu 9001 004 0669 002,
· kopīpašuma 354/2265 domājamā daļa no zemes ar kadastra apzīmējumu 9001 004 0669.
Tukuma novada domes Īpašumu apsaimniekošanas un privatizācijas komisija (turpmāk – Komisija), apkopojot informāciju par Nekustamo īpašumu, konstatējusi, ka nedzīvojamā telpa ar kopējo platību 35,4 m2 atrodas trīs stāvu ēkas 1. stāvā, tajā ir centralizēta elektroapgāde un aukstā ūdens padeve, krāsns apkure, kanalizācija nedzīvojamā telpā nav ierīkota. Nedzīvojamā telpa ir sliktā tehniskā stāvoklī un sagatavota atsavināšanai. Nedzīvojamas telpas atrašanās pašvaldības īpašumā rada tai ikmēneša zaudējumus un tā nav nepieciešama pašvaldības funkciju nodrošināšanai.
Publiskas personas mantas atsavināšanas likuma 3. panta otrā daļa noteic, ka publisku personu mantas atsavināšanas pamatveids ir mantas pārdošana izsolē, 4. panta pirmā daļa noteic, ka atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 5. panta pirmā daļa noteic, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, 9. panta otrā daļa noteic, ka institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.
No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.
Publiskas personas mantas atsavināšanas likuma 1. panta pirmās daļas 6. punkts noteic, ka nosacītā cena ir nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši Standartizācijas likumā  paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa”, reģistrācijas Nr. 40003554692, turpmāk – SIA “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2026. gada 7. aprīļa vērtējumu Nekustamā īpašuma tirgus vērtība ir 5 200,00 euro (pieci tūkstoši divi simti euro), kas ir zemāka par Nekustamā īpašuma universālo kadastrālo vērtību – 9 185,00 euro (deviņi tūkstoši viens simts astoņdesmit pieci euro). Pašvaldības izdevumi par SIA “VCG Ekspertu grupa” pakalpojumiem ir 151,25 euro (viens simts piecdesmit viens euro 25 centi). 
[bookmark: _Hlk191641621]Atlikusī bilances vērtība uz 2026. gada 30. septembri saskaņā ar grāmatvedības uzskaites datiem nedzīvojamai telpai – darbnīcai Rīgas ielā 27-1A, Tukumā, Tukumā, Tukuma novadā, ir 500,08 euro (pieci simti euro, 08 centi) (Pamatlīdzekļu uzskaites kartīte Nr. TND8999, inventāra Nr. TND15128999).
Atlikusī bilances vērtība uz 2026. gada 30. septembri saskaņā ar grāmatvedības uzskaites datiem zemei Rīgas ielā 27-1A, Tukumā, Tukumā, Tukuma novadā, ir 1343,16 euro (viens tūkstotis trīs simti četrdesmit trīs euro, 16 centi) (Pamatlīdzekļu uzskaites kartīte Nr. TND498, inventāra Nr. TND1511498).
Atlikusī bilances vērtība uz 2026. gada 30. septembri saskaņā ar grāmatvedības uzskaites datiem šķūnim Rīgas ielā 27-1A, Tukumā, Tukumā, Tukuma novadā, ir 168,19 euro (viens simts  sešdesmit astoņi euro, 19 centi) (Pamatlīdzekļu uzskaites kartīte Nr. TND7858, inventāra Nr. TND15127858).
Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir manta atsavināma un nododama īpašumā vai lietošanā citai personai par iespējami augstāku cenu.
Pamatojoties uz minēto, Komisija 2026. gada 8. oktobra sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Nekustamo īpašumu elektroniskā izsolē ar augšupejošu soli, iesakot noteikt izsoles sākumcenu (nosacīto cenu) 9 350,00 euro (deviņi tūkstoši trīs simti piecdesmit euro).
Pamatojoties uz Pašvaldību likuma 10. panta pirmās daļas 16. punktu, 73. panta pirmo un ceturto daļu, Publiskas personas mantas atsavināšanas likuma 3. panta otro daļu, 4. panta pirmo daļu, 5. panta pirmo daļu, 9. panta otro daļu un 10. pantu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 11.5. apakšpunktu, Komisijas 2026. gada 8. oktobra lēmumu, Tukuma novada dome nolemj:

1. atsavināt pašvaldības nekustamo īpašumu – nedzīvojamo telpu Rīgas ielā 27-1A, Tukumā, Tukuma novadā, kadastra numurs 9001 900 4220, nosakot izsoles sākumcenu (nosacīto cenu) 9 350,00 euro (deviņi tūkstoši trīs simti piecdesmit euro), pārdodot to elektroniskā izsolē ar augšupejošu soli,

2. apstiprināt Nekustamā īpašuma izsoles noteikumus Nr. 85 (pielikumā),

3. uzdot Komisijai organizēt Nekustamā īpašuma izsoli, 

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs						Gundars Važa

